Дзяржаўная ўстанова адукацыі

«Сярэдняя школа №2 г.Мазыра »

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ «ВЫКАРЫСТАННЕ МЕТАДАЎ І ПРЫЁМАЎ АСОБАСНА АРЫЕНТАВАНАГА ПАДЫХОДУ НА ЎРОКАХ БЕЛАРУСКАЙ МОВЫ Ў 6-8 КЛАСАХ ЯК СРОДКУ АКТЫВІЗАЦЫІ ПАЗНАВАЛЬНАЙ ДЗЕЙНАСЦІ ВУЧНЯЎ»

 Сухоцкая Алена Сяргееўна ,

 настаўнік беларускай мовы і літаратуры

 8(029) 8349715

Мазыр,2017

 У кожным дзіцяці ёсць сонца.

 Трэба толькі даць магчымасць яму свяціць.

 Сакрат

Мэта навучання мове - гэта загадзя запланаваны вынік дзейнасці па авалоданні мовай, які дасягаецца пры дапамозе адпаведных прыѐмаў, метадаў і сродкаў навучання. Мэты навучання вызначаюцца запатрабаваннямі грамадства, зацікаўленага ў падрыхтоўцы ўсебакова развітага чалавека, які добра валодае абранай ім спецыяльнасцю, і сфармуляваны ў Законе "Аб адукацыі ў Рэспубліцы Беларусь". Закон арыентуе сярэднюю і вышэйшую школу на падрыхтоўку навучэнца да інтэграцыі ў сістэмы нацыянальнай і сусветнай культур.

Сучасны педагог, безумоўна, стаіць перад актуальным пытаннем: як вучыць дзяцей сёння, каб дасягнуць гэтай мэты? На маю думку, поспех у гэтым накірунку магчымы толькі пры супадзенні дзвюх асноўных умоў. З аднаго боку, наяўнасць устойлівай пазнавальнай цікавасці вучняў да матэрыялу, які вывучаецца на ўроку беларускай мовы – гэта значыць,вучань вучыцца не для настаўніка, бацькоў, а для сябе, матэрыял урока неабходны менавіта яму. З другога боку, здольнасць настаўніка так арганізаваць вучэбна-пазнавальную дзейнасць, каб усе вучні на ўроку, абапіраючыся на свае патэнцыяльныя магчымасці і ўжо атрыманыя веды, самастойна вырашалі пэўныя сітуацыі, праблемы ў працэсе ўзаемадзеяння “вучань – інфармацыя”, “вучань – веды”, “вучань – праблемы”, “вучань – вучань”, “вучань – група” і іншыя (кожны вучань на ўроку можа заняць актыўную асобасную пазіцыю і ў поўнай ступені праявіць сябе як суб’ект вучэбнай дзейнасці) .

Сумясціць гэтыя дзве ўмовы на практыцы настаўніку беларускай мовы, на маю думку, дазваляе выкарыстанне метадаў і прыёмаў асобасна арыентаванага падыходу да навучання.

Актуальнасць вопыту заключаецца ў тым, што асобасна арыентаваныя метады і прыёмы пры эфектыўным іх прымяненні дазваляюць рэальна мяняць сітуацыю ў адукацыйным працэсе:

 актывізуюць пазнавальную дзейнасць вучняў;

 стымулююць матывацыю і цікавасць да навучання;

 развіваюць творчую актыўнасць і самастойнасць.

Мэта майго вопыту: актывізацыя пазнавальнай дзейнасці вучняў на ўроках беларускай мовы праз выкарыстанне асобасна арыентаваных метадаў і прыёмаў навучання.

Працягласць працы над вопытам склала тры гады (2014/2017 навучальныя гады), на працягу якіх быў прааналізаваны змест метадычнай літаратуры па праблеме: выкарыстанне метадаў і прыёмаў асобасна арыентаванага падыходу да навучання як сродку актывізацыі пазнавальнай дейнасці вучняў, праведзены аналіз форм арганізацыi заняткаў, метадаў і прыёмаў работы, накіраваных на павышэнне актыўнасці пазнавальнай дзейнасці вучняў, апрабіраваны ўрокі і прааналізаваны вынікі іх прымянення.

У сваёй працы я ставіла перад сабой наступныя задачы:

* выявіць асобасна арыентаваныя формы і прёмы, якія дазваляюць актывізаваць пазнавальную дзейнасць вучняў на ўроках беларускай мовы.
* распрацаваць і апрабіраваць разнастайныя метады і прыёмы актывізацыі пазнавальнай дзейнасці навучэнцаў на розных этапах урока;
* ацаніць эфектыўнасць прымянення асобасна арыентаваных метадаў і прыёмаў для актывізацыі пазнавальнай дзейнасці вучняў на ўроках беларускай мовы.

 Вядучай ідэяй майго вопыту з’яўляецца наступнае: актывізацыя пазнавальнай дзейнасці вучняў праз выкарыстанне асобасна арыентаваных форм і прыёмаў. На тых цi iншых этапах сваіх ўрокаў выкарыстоўваю розныя прыёмы навучання, якія спрыяюць фарміраванню моўных, маўленчых, камунікатыўных кампетэнцый. Так, напрыклад, на арганізацыйным этапе, задача якога стварыць псіхалагічны настрой, падрыхтаваць вучняў да працы, актывізаваць іх дзейнасць выкарыстоўваю наступныя прыёмы:“Усмешка”, “Імя і настрой”, “Прывітанне”, “Прытча”, што дазваляе павысіць выніковасць навучання па мове.

Пры вывучэнні тэмы ў 6 класе “Правапіс прыставак, якія заканчваюцца на зычны” быў выкарыстаны прыём “Усмешка”. Так на арганізацыўна-матывацыйным этапе я запытала ў вучняў, ці любяць яны восень, затым прапанавала звярнуцца да суседа па імені і з добразычлівай інтанацыяй выказаць яму свае пажаданні. Мая задача ў тым, каб выступаць у ролi праваднiка, прымушаючы вучняў разважаць. На гэтай стадыi фармiруецца матыў навучання. Лічу, што менавіта актыўнасць вучняў можа забяспечыць паспяховае засваенне імі вучэбнага матэрыялу па беларускай мове.

Сутнасць вопыту заключаецца ў стварэнні сістэмы работы, заснаванай на аптымальным спалучэнні асобасна арыентаваных метадаў і прыёмаў выкладання беларускай мовы на розных этапах урока, арыентаванай не толькі на дасягненне засваення вучнямі патрабаванняў праграмы, але і іх актывізацыю пазнавальнай дзейнасці.

Пад актывізацыяй пазнавальнай дзейнасці І.П.Падласы прапаноўвае разумець мэтанакіраваную дзейнасць настаўніка па павышэнні ўзроўня (ступені) вучэбнай актыўнасці школьнікаў [9,с.155]. Даследчык  адзначае, што  пазнавальная (вучэбная)  актыўнасць вучня выражаецца ў імкненні вучыцца, пераадольваючы  цяжкасці на шляху здабывання ведаў. [9,с.95]

 Згодна з тэорыяй Л.С.Выгоцкага, А.М.Лявоньцьева і іх паслядоўнікаў, працэсы навучання і выхавання прызначаны не самі па сабе непасрэдна развіваць чалавека, а толькі тады, калі  яны маюць дзейсныя  формы і, валодаючы адпаведным зместам, у пэўным узросце вядуць да фарміравання тых ці іншых тыпаў дзейнасці [7]. На думку М.Г. Яленскага, “вучэбная дзейнасць па-сапраўднаму развіццёвай і асобасна значымай  стане тады, калі будзе звязана з вырашэннем супярэчнасцей ў выніку актыўнай сумеснай ці самастойнай дзейнасці” [10,с.11].

 Адным з важных пытанняў методыкі мовы з’яўляецца вызначэнне сутнасці паняццяў “метад” і “прыём” навучання . “Метад навучання – гэта не віды знешняй дзейнасці настаўніка і вучняў на ўроку, а вызначаныя спосабы мыслення, з дапамогай якіх раскрываецца канкрэтны змест дадзенай тэмы”,-зазначае А.В. Дуднікаў.[3] Сутнасць паняцця “метад навучаня” разглядвалі ў сваіх працах такія вучоныя, як М.М. Скаткін, Т.А. Ільіна, І.А. Палей, А.В. Цекучоў, І.Я. Лернер, Н.В.Бушыла і інш.

 Пазнавальная актыўнасць  з’яўляецца тады, калі вучань адчувае патрэбу рашыць тую ці іншую задачу і ўмее карыстацца рознымі спосабамі іх рашэння, выказаць індывідуальнае бачанне аб’екта, рабіць самастойныя вывады. Згодна, што прымяненне кожнага метаду навучання павінна фарміраваць пабуджальныя сілы вучняў, ствараць, падтрымліваць,замацоўваць і актывізаваць пазнавальную цікавасць да ўрокаў.

Метад навучання можна разглядаць як тэарэтычнае накіраванне ў навучанні, якое патрабуе пэўных спосабаў яго рэалізацыі, ці прыёмаў. У такім разе прыём – гэта сродак рэалізацыі абранага метаду, канкрэтны варыянт вучэбнай дзейнасці настаўніка і вучняў, якія рэалізуюць ідэі метаду на ўроку. Прыём даследчыкі называюць яшчэ “дэталлю метаду, яго элементам, састаўной часткай ці асобным крокам у той пазнавальнай працы, якая адбываецца пры выкарыстанні метаду” [5]. Можна лічыць, што метад – гэта стратэгія, а прыём – тактыка.

І ўсё ж менавіта даследчыкі прызнаюць найбольш пашыраным і сёння прызнаным палажэнне, калі “кожны метад складаецца з мноства прыёмаў, метад–гэта сістэма прыёмаў”.[5] Значыць, актывізацыя пазнавальнай дзейнасці - гэта двухбаковы працэс.

 Зараз шмат увагі ўдзяляецца сутнасці асобасна арыентаванай педагогікі. Я згодна з тым, што выхоўваць і навучаць, развіваць і карэкціраваць паводзіны патрэбна без насілля, паважаючы асобу дзіцяці, уважліва выяўляючы, падтрымліваючы і развіваючы здольнасці і схільнасці вучня. Яшчэ ў ХVІІ стагоддзі Я.А.Каменскі ў “Вялікай дыдактыцы” адзначаў: “Правільна вучыць моладзь – гэта не значыць убіваць у галовы сабраную з аўтараў сумесь слоў, выразаў, думак, а гэта значыць – раскрываць здольнасць разумець рэчы, каб менавіта з гэтай здольнасці, быццам з жывой крыніцы, пацяклі ручайкі (веды)”.

Актыўнасць пазнавальнай дзейнасці вучняў залежыць ад таго, якімі метадамі і прыёмамі навучання карыстаецца настаўнік. На маю думку, рэалізаваць на практыцы актывізацыю пазнавальнай дзейнасці вучняў на ўроку дазваляюць асобасна арыентаваныя метады і прыёмы навучання.

Каб зразумець, які  метад, прыём або форму выкарыстаць на ўроку, разгледзім  кожны этап урока з канкрэтна вызначанымі  мэтамі, а таксама запланаванымі вынікамі.Такі падыход дае магчымасць адсочваць вынікі дзейнасці кожнага вучня на кожным этапе, а таксама дазваляе захоўваць прынцып бесперапыннасці навучання ў межах аднаго занятку. Варта адзначыць, што адзін і той жа прыем я выкарыстоўваю на розных этапах урока для дасягнення вызначаных мэтаў, для арганізацыі пазнавальнай дзейнасці ў залежнасці ад выхаваўчых задач, пастаўленых мною: індывідуальная, праца ў групах, работа ў парах, праца тэкстам. Так, напрыклад, у 7 класе пры вывучэнні тэмы “Трыванні дзеяслова” на этапе праверкі дамашняга задання я выкарыстоўваю  работу ў малых групах ці работу ў парах, з мэтай праверыць засваенне вучнямі ведаў па тэме, стварыць умовы для развіцця разумовай дзейнасці. Для гэтага прапаную вучням зрабіць узаемаправерку дамашняга задання, задаць суседу па парце 2-3 пытанні па тэме мінулага ўрока. Напрыклад: што ты ведаеш па дзеясловы незакончанага трывання; дзеясловы якога трывання адказваюць на пытанне *што зрабіць*?

 Часта выкарыстоўваю прыём ”Карусель”, які, на мой погляд, дазваляе спалучаць работу ў парах і малых групах.

Спачатку рыхтую некалькі пытанняў для абмеркавання, дзялю вучняў на дзве роўныя групы. Вучні садзяцца адзін насупраць другога, утвараючы два кругі. Такім чынам, у кожнага вучня ёсць партнёр для абмеркавання задання, пастаўленых пытанняў. Напрыклад, у 8 класе пры вывучэнні тэмы “Віды падпарадкавальнай сувязі ў словазлучэнні ”(дадатак 2.1)

“Без гульні няма і не можа быць паўнавартаснага разумовага развіцця... Гульня – гэта іскра, якая запальвае агеньчык дапытлівасці і цікаўнасці”( В. А. Сухамлінскі)

Урокі з выкарыстаннем гульнѐвых прыёмаў з’яўляюцца важным сродкам павышэння пазнавальнай цікавасці. Пераканана, што гульня з’яўляецца метадам, які прапануе адкрытую дзейнасць вучням у атмасферы згоды і ўзаемаразумення, развівае актыўную творчасць, стымулюе да дзейнасці. Таму гульнѐвыя прыёмы я выкарыстоўваю пры праверцы дамашняга задання, у арфаграфічных хвілінках, пры замацаванні і тлумачэнні новага матэрыялу. Так у 6-7 класах прымяняю наступныя гульні: “Хто хутчэй” ,“Шыфравальшчыкі”, “Знайдзі памылку”. (дадатак 2.2) На этапе актывізацыі пазнавальнай дзейнасці па засваенню новых ведаў, работу ў групах зноў жа ажыццяўляю, выкарыстоўваючы элементы гульні і спаборніцтва, якія дапамагаюць актывізаваць пазнавальную дзейнасць вучняў “Арфаграфічная эстафета”, “Лічбавы дыктант”. Напрыклад, пры вывучэнні тэмы ”Дапасаваныя і недапасаваныя азначэнні“ ў 8 класе вучні па групах звяраюць свае адказы па ключы, які схаваны на дошцы: Дапасаваныя-23679; Недапасаваныя-145810. Можна прапанаваць станоўчы адказ пазначаць-1, а адмоўны-0. ( дадатак 2.8)

Каб стварыць сітуацыю поспеху і станоўчага псіхалагічнага мікраклімату на арганізацыйна-матывацыйным этапе, выкарыстоўваю прыём “Прадоўжы сказ”. Кожны вучань дапісвае прапанаваны настаўнікам пачатак сказа. Часта праз гэтыя сказы яны перадаюць свае надзеі, страх або няўпэўненасць, думкі, звязаныя з пачаткам заняткаў. Напрыклад, такія сказы як: “Спадзяюся, што гэты ўрок …; баюся, што гэтая тэма…; хацелася б, каб сёння …” выкарыстоўваю як у 6 класе,так і ў 7-8 класах. (дадатак 2.6)

Для вырашэння мэт на этапе рэфлексіі выкарыстоўваю трапныя народныя выказванні. Напрыклад, пры вывучэнні тэмы “Тэкст і яго асноўныя прыкметы” у 6 класе ў якасці эпіграфа былі выкарыстаны словы Я. Коласа “Трэба любіць, ведаць і шанаваць мову свайго народа і ўмець дасканала валодаць ёю”, а на этапе рэфлексіі я прымяніла прыём “Завяршы фразу” “Трэба любіць, ведаць і шанаваць мову свайго народа таму,…”(дадатак 2.3)

 Адным з эфектыўных прыёмаў рэфлексіі на ўроку - зварот да прытчы.(дадатак 2.4)

Для актуалізацыі набытых раней ведаў у 6 класе пры вывучэнні тэмы “Парадкавыя лічэбнікі, іх скланенне, ужыванне і правапіс“ быў выкарыстаны прыём “Рамонак”.(дадатак 2.5) Ён сапраўды дазваляе выявіць усё, што ведаюць і думаюць школьнікі па тэме заняткаў. Для гэтага на дошцы прымацоўваецца рамонак, на адваротным баку яго пялёсткаў запісаны пытанні і заданні. Прыём дазваляе правесці апытванне усіх вучня, яго можна выкарыстоўваць як індывідуальна, так і ў групах.

Арганізацыя мэтанакіраванай дзейнасці вучняў на аперацыйна-пазнаваўчым этапе на кожным уроку праходзіць па-рознаму, бо залежыць ад узросту вучняў, іх падрыхтаванасці, ад ступені цяжкасці вучэбнага матэрыялу і яго навізны. Таму выкарыстоўваю  на сваіх уроках праблемны метад, рэпрадуктыўны, часткова-пошукавы, метад работы з падручнікам, работа з тэкстам, творчы метад.

На маіх уроках вучні ствараюць апорныя канспекты  ў выглядзе табліц, блок-схем, прымяняю прыём “Кластар”. Работу з кластарам можна выкарыстоўваць на этапе ўрока не толькі для цэласнага знаѐмства з новай тэмай. Напрыклад, калі вучні пачынаюць вывучаць тэму “ Дзеяслоў” у 7 класе, яны ў кластары пазначаюць тыя паняцці, якія ім ужо вядомы (пачатковая форма, час, лік, спражэнне, сінтаксічная роля), а пасля, у ходзе сумеснай працы, кластар дапаўняецца новымі для вучняў паняццямі: лад дзеяслова, зваротныя і незворотныя дзеясловы і г.д. Атрыманая інфармацыя выслухоўваецца, запісваецца, абмяркоўваецца. Праца можа весціся як індывідуальна, так у парах або ў групах. Я імкнуся стварыць умовы, пры якіх вучні самі адкрываюць, набываюць і канкрэтызуюць веды.

Метад самастойнай працы выкарыстоўваю тады, калі ўпэўнена, што вучні змогуць самі разабрацца ў тэарэтычным матэрыяле.  Пры вывучэнні новай тэмы стаўлю задачу самастойна вывучыць новы матэрыял і прапаную запоўніць табліцу “V – я гэта ведаў + – гэта для мяне зусiм новае ־־ – гэта супярэчыць таму, што я ведаў ? – я хачу аб гэтым даведацца болей”.

Прымушае разважаць над прачытаным прыём “Тонкія і тоўстыя пытанні”. Напрыклад, пры вывучэнні тэмы ”Правапіс прыставак, якія заканчваюцца на зычны“ ў 6 класе. (дадатак 2.7)

На этапе рэфлексіі часта запаўняю маркіровачную табліцу “Ведаю-Хачу даведацца - Даведаўся”, асабліва акцэнтую ўвагу на запаўненне апошняй яе калонкі. Яна дапамагае вучням свабодна  і адкрыта думаць па любой тэме. (дадатак 2.9)

Лічу, што прапанаваныя метады і прыёмы эфектыўна і дынамічна дапамагаюць мне, настаўніку беларускай мовы, пачаць урок, задаць патрэбны рытм, забяспечыць працоўны настрой і спрыяльную атмасферу ў класе.

Метады і прыёмы арганізацыі ўрока па асобасна арыентаванай тэхналогіі накіраваны не на засваенне гатовых ведаў, а на іх самастойнае адкрыццё, развіццё творчых здольнасцей і пазнавальнай актыўнасці вучняў, што з’яўляецца адной з задач сучаснага навучання. У працэсе творчай дзейнасці выхоўваецца самастойнасць, самакрытычнасць, фарміруецца ўменне разважаць, бо працэс навучання, на маю думку, - гэта працэс дзейнасці вучня, накіраваны на станаўленне яго свядомасці і яго асобы ў цэлым.

Фарміраванню маральнага і духоўнага здароўя вучняў спрыяюць у большай ступені нетрадыцыйныя ўрокі мовы, разнастайныя пазакласныя формы навучання і выхавання. У сваёй рабоце побач з традыцыйнымі формамі выкарыстоўваю такія формы ўрокаў як:

урок-памяць; урок-сустрэча;

урок-свята;

урок-падарожжа;

праблемны ўрок;

урок-залік і інш.

Для дасягнення аптымальных вынікаў ствараю на розных этапах урока сітуацыі выбару і поспеху, каб даць магчымасць кожнаму вучню атрымаць заслужаную ім ацэнку яго працы.

Упэўнена, што іх прымяненне на ўроку патрабуе выкарыстання пэўных прыёмаў і метадаў, накіраваных на актывізацыю пазнавальнай дзейнасці па спецыяльна распрацаваным дыдактычным матэрыяле, рознаўзроўневых заданнях, якія дазваляюць вучням самім выбраць від і форму матэрыялу (слоўную, графічную, умоўна-сімвалічную) стварае для вучняў сітуацыю поспеху, дае магчымасць мне, як настаўніку правесці дыягностыку і сачыць за актывізацыяй іх пазнавальнай дзейнасці. Улік індывідуальных асаблівасцей дзіцяці дазваляе мне скласці заданні такім чынам, каб садзейнічаць рэалізацыі магчымасцей кожнага вучня ў рамках асобасна арыентаванага навучання. Але такія заданні толькі тады будуць садзейнічаць дасягненню станоўчых вынікаў, калі будуць выкарыстоўвацца сістэматычна.

На кожным уроку арыентую вучняў на актывізацыю пазнавальнай дзейнасці і матывацыю да вучэбнай, а не на атрыманне інфармацыі.

Якія б новыя павевы часу не пранікалі ў школу, як бы не змяняліся праграмы і падручнікі, актывізацыя пазнавальнай дзейнасці вучняў заўсёды была і застаецца адной з асноўных агульнаадукацыйных і выхаваўчых задач.

Вынік адукацыйнага працэсу, на маю думку, - гэта веды, абумоўленыя патрабаваннямі вучэбнай праграмы агульнаадукацыйнай школы, вучэбныя і даследчыя кампетэнцыі, рэфлексіўная культура, актыўная жыццёвая пазіцыя выпускнікоў, іх грамадзянская адказнасць, творчы патэнцыял, высокія матывы пазнаваўчыя патрэбнасці, а таксама рост прафесійнага майстэрства настаўніка.

У пачатку навучальнага года я пачынаю выяўляць узровень пазнавальнай актыўнасці вучняў, іх ведаў. Звычайна разглядаю тры ўзроўні пазнавальнай актыўнасці вучняў: нізкі, сярэдні, высокі. Вынікі дыягностыкі пазнавальнай актыўнасці прыводзяцца ў дадатку 2.8. Каштоўнасць выкарыстання метадаў і прыёмаў для актывізацыі пазнавальнай дзейнасці ў тым, што яны ўздзейнічаюць на якасць ведаў, робяць працэс навучання жвавым, займальным. Вучні лягчэй засвойваюць вучэбны матэрял.

Кожны настаўнік у працэсе сваёй дзейнасці, спрабуючы прымяняць розныя адукацыйныя тэхналогіі, аўтарскія методыкі, прыёмы педагагічнай тэхнікі з практыкі сваіх калег, паступова выпрацоўвае сваю сістэму работы. Гэта сістэма дазваляе адчуваць сябе камфортна і адлюстроўвае ўласнае бачанне пазіцыі вучня і настаўніка ў адукацыйным працэсе. Я выкарыстоўваю такія формы і метады работы, якія найбольш эфектыўна прыводзяць мяне і маіх вучняў да мэты, да запланаванага выніку дзейнасці. Большасць вучняў станоўча адносяцца да беларускай мовы,бо ў будучым выбіраюць здачу экзамена менавіта па мове, з задавальненнем прымаюць удзел у пазакласных мерапрыемствах.

У гэтай рабоце мною зроблена спроба апісаць прымяненне метадаў і прыёмаў для актывізацыі пазнавальнай дзейнасці вучняў на ўроках беларускай мовы ў 6-8 класах. Праведзены вопыт паказаў, што выкарыстанне метадаў і прыёмаў для актывізацыі пазнавальнай дзейнасці вучняў неабходна таму, што

* спрыяе актывізацыі пазнавальнай дзейнасці вучняў;
* дазваляе фарміраваць свой пункт погляду, аргументаваць і сцвярджаць;
* дазваляе вучням самастойна бачыць праблему і паспяхова яе вырашаць.

Знаёмячыся з тым ці іншым абраным метадам ці прыёмам, думаю, пры вывучэнні якой тэмы іх можна выкарыстаць, як адаптаваць для сябе і сваіх вучняў, для пэўнага класа. Пагэтаму метады і прыёмы з’яўляюцца дзейсным педагагічным сродкам, а іх выкарыстанне – важнай умовай развіцця педагога.

Лічу магчымым выкарыстоўваць практычную частку апісанага вопыту настаўнікамі падчас правядзення ўрокаў.

 Спіс літаратуры

1. Босы, І.Ч. Актывізацыя пазнавальнай дзейнасці вучняў на ўроках беларускай мовы.//Беларуская мова і літаратура  -2007-№4.

//Беларуская мова і літаратура -2015 №2- с.6-11.

1. Бушыла,Н.В. Актывізацыя пазнавальнай дзейнасці вучняў на ўроках//Беларуская мова і літаратура-2006 -№6
2. Дудников, А.В. Методы и приемы преподавания русского языка с точки зрения развивающего обучения // Русский язык в школе. – 1985. – № 4. – С. 35.
3. Жуковіч,М.С. Сучасныя педагагічныя тэхналогіі на ўроках беларускай мовы і літаратуры/М.В.Жуковіч. Мінск: “Аверсэв”,2007.
4. Есипов, Б.П. Основы дидактики – М.: Просвещение, 1967. – 472 с. – С. 239).
5. Кашлев,С.С.Интерактивные методы обучения педагогике/ С.С.Кашлев. – Минск: Вышэйшая школа, 2004. – 175с.
6. Леонтьев,А.А. Что такое деятельный подход в образовании// Образовательная система «Школа – 2100». Педагогика здравого смысла. – М, 2003
7. Лернер, И.Я. Система методов обучения (Дидактический аспект) // Совершенствование методов обучения русскому языку (Сборник статей) Пособие для учителей. – М.: Просвещение. – 1981. – С. 25).
8. Подласый, И.П. Педагогика:новый курс: учеб.для студ. высших учеб. заведений : в 2 кн. Ч.1/ И.П.Подласый.-М.: ВЛАДОС,2003. – 528с.
9. Яленскі, М.Г. Лінгвадыдактычная парадыгма асобасна арыентаванага навучання мове ў сучаснай школе. – М.: НІА, 2002

Дадатак 1.1

**ТЭМА: Азначэнне, яго граматычнае значэнне. Спосабы выражэння дапасаваных азначэнняў. (8”А” клас)**

МЭТА: ствараць умовы для асэнсавання вучнямі паняццяў “дапасаваныя і недапасаваныя азначэнні”;

 выпрацоўваць уменні адрозніваць дапасаваныя і недапасаваныя азначэнні сказе, вызначаць члены сказа, да якіх азначэнні адносяцца, называць від падпарадкавальнай сувязі;

 паўтараць правапіс вялікай літары прыналежных і адносных прыметнікаў;

фарміраваць у вучняў уменне здабываць веды самастойна і ў сумесным пошуку;

спрыяць выхаванню пазітыўных адносін да асобы І.П.Мележа.

Абсталяванне: каляровы партрэт І.П.Мележа, падручнік, карткі - заданні.

Задачы: мяркуецца, што ў канцы ўрока вучні будуць

-ведаць, што уяўляюць сабой дапасаваныя і недапасаваныя азначэнні;

-умець знаходзіць азначэнні ў сказах і тэкстах,

-вызначаць,чым могуць выражацца дапасаваныя азначэнні;

-навучацца складаць міні-тэксты з 4-5сказаў на прапанаваную тэму

ТЫП УРОКА: вывучэнне новага матэрыялу.

Ход урока

**1. Арганізацыйна-матывацыйны этап.**

Задача этапу: стварыць добразычлівую атмасферу, арганізаваць увагу вучняў і хутка ўключыць іх у вучэбную дзейнасць.

Настаўнік:Усмешка – самае лепшае, што ёсць у чалавека. Таму пачнём урок з усмешкі. Усміхніцеся адзін аднаму. Усміхніцеся мне. Жадаю вам плённай працы на ўроку.

 Выкарыстоўваецца прыём “Прытча”

Настаўнік: Паслухайце прытчу і падумайце, што хацеў сцвердзіць ў ёй аўтар? Як вы разумееце сэнс прытчы?

Аднойчы мудраца спыталі: У чым сакрэт вашай мудрасці? Ён адказаў: «Калі людзі шукаюць іголку ў стозе сена, то большасць спыняецца, як толькі знойдзе яе. А я працягваю пошукі. Знаходзячы другую, трэцюю, чацвёртую…».

– Як вы разумееце сэнс прытчы? (Ведаць усё немагчыма. Пастаянна неабходна ўдасканальвацца і імкнуцца ведаць больш

**2.Праверка дамашняга задання.**

-Франтальнае апытванне па тэме.

-Праверка заданняў (выканаць графічны разбор па членах сказа)

- I групы: На старым вішняку дзе-нідзе чарнелі буйныя пераспелыя ягады. Пад ціхім ветрыкам жытнія палі пераліваліся цёплымі трапяткімі хвалямі.

-II група: д. пр. №131 падручніка

-III група: Праверыць самастойна падабраныя тэксты з 5-6 сказаў.

Настаўнік: Ці ёсць пытанні па выкананні дамашняга задання?

**3.Актуалізацыя раней вывучанага матэрыялу па тэме “ Просты сказ”**

-Прыём “Лічбавы дыктант”. Я зачытваю 6 фармуліровак. Вам будуць прапанаваны сцверджанні і азначэнні. [Калі яны правільныя](http://urok.shkola.of.by/vedi-toleki-tadi-sapradniya-vedi-kali-yani-nabiti-ne-zapaminan.html), вы запісваеце лічбу 1 , няправільныя -0.

1.Сказы, граматычная аснова якіх складаецца з дейніка выказніка, называюцца двухсастаўнымі. (1)

2.Неразвітыя сказы-гэта сказы з наяўнасцю граматычнай асновы і даданых членаў.(0)

3.Развітыя сказы-гэта сказы з наяўнасцю толькі граматычнай асновы.(0)

4.Дзейнік у сказе можа выражацца толькі назоўнікам у Н.скл. і займеннікам.(0) 5.Прыметнік, лічэбнік, прыслоўе, дзеяслоў, фразеалагізм, сінтаксічна непадзельнае словазлучэнне ужываюцца у ролі дзейніка.(1)

6.Просты дзеяслоўны выказнік выражаецца толькі формай умоўнага ладу.(0)

Адказ-100010

Настаўнік. Мы падагульнілі набытыя веды пасля вывучэння раздзела. Ці ўзніклі ў каго пытанні пры адказах на лічбавую дыктоўку?

**4.Работа над тэмай урока.**

Інфармацыйны этап. Уступнае слова настаўніка.

Настаўнік. Сёння мы пачынаем больш грунтоўнае знаёмства з даданымі членамі сказа…(Паведамленне тэмы і мэты ўрока)

Мэтавызначэнне для вучняў: Чытанне правіла параграфа 22

|  |  |  |
| --- | --- | --- |
| Ведаю | Хачу даведацца  |  Змагу даведацца |
| 1… 2…3… | 1. Якія бываюць?2.Якую будову маюць?3.Чым адрозніваюцца? |  |

Настаўнік.Звернемся да тэмы ўрока. Успомнім, што ўжо ведаем па тэме, аб чым даведаемся і чаму неабходна будзе навучыцца?

**5.Актуалізацыя ведаў па тэме. Папярэдні кантроль.**

Настаўнік. Арфаграфічная хвілінка. Растлумачыць напісанне вялікай або малой літары. Вызначце від сувязі ў прапанаваных словазлучэннях.

1. (П,п)ецевы прыгоды, (П,п)алескія краявіды, (П,п)ціцкія вуліцы, (В,в)авёрчына дупло, (А,а)ленчыны работы, (К,к)оласаўская стыпендыя.

 2. I група – Вучні працуюць з карткамі (вусная праверка выканання задання).

II група: Скласці два пытанні па параграфу №22 суседу па парце.

III группы: Работа над тэстам пр.136

Вучні першай і другой груп працуюць над заданнем,робяць высновы. Настаўнік пры неабходнасці ўдакладняе.

Пісьмовая работа.  (для вучняў трэцяй групы; каля дошкі працуе вучань).

Заданне. Запісаць сказы, праз якія раскрываецца асноўная ідэя тэксту.

Работа з тэкстам пр.136

Заданне:выразнае чытанне;вызначыць стыль тэксту;тып.тэму,ідэю

**6.Фізкультхвілінка.**

Праверка апераджальнага задання: зварот да партрэта,змешчанага на дошцы ці экране, вучань выразна чытае на памяць верш Е.Лось “Крымская ростань”

**7.Карэкцыя ведаў па тэме.**

Практыкаванні на этапе карэкціроўкі выкарыстоўваюцца з мэтай праверкі узроўня засваення ведаў па тэме ўрока

 1.На дошцы запісаны сказы. Падкрэсліце азначэнні, выпісаць словазлучэнні з падкрэсленымі азначэннямі, вызначыць, якім спосабам яны звязаны з галоўным словам.

2. Выпісаць 5 словазлучэнняў з пр.136 з дапасаванымі азначэннямі.

3.Пр.132. Яшчэ раз звярніцеся да падручніка,знайдзіце у прапанаваных сказах азначэнні і вызначце,чым яны выражаны? ( праверка па ланцужку)

Настаўнік: Чым выражаюцца азначэнні ў сказах? Як называцца такія азначэнні?

**8.Рэфлексія.**

 Настаўнік. Паглядзіце на мэты ўрока і ацаніце,што вам удалося

|  |  |  |
| --- | --- | --- |
| Ведаю | Хачу даведацца  |  Змог даведацца |
| 1… 2…3… | 1. Якія бываюць?2.Якую будову маюць?3.Чым адрозніваюцца? |  |

Ліст самаадчування

Прозвішча, імя …………………………………………………

Ці спадабалася вам працаваць над заданнямі сёння на ўроку?

1  2  3  4  5  6  7  8  9  10

Ці выканалі вы запланаваныя для вашага ўзроўню задачы?

1  2  3  4  5  6  7  8  9  10

Які настрой быў у вас на ўроку?

1  2  3  4  5  6  7  8  9  10

**9.Выстаўленне адзнак за ўрок з абавязковым каменціраваннем.**

 **10.Дамашняе заданне.**

Трэцяя група - складзіце і запішыце невялікі звязны тэкст з 4-5 сказаў “ Сцежкамі Мележа ў Мазыры”:

Другая і першая групы – пр. 133. Спісаць сказы, расставіць прапушчаныя знакі прыпынку, падкрэсліць дапасаваныя азначэнні, назваць спосаб іх выражэння.

Па параграфу ўрока Кадол Вікорыі, Кажэўнікавай Крысціне,Спірынай Паліне падрыхтаваць “Кластар” .

***Низкий уровень – воспроизводящая активность.***

Характеризуется стремлением учащегося понять, запомнить и воспроизвести знания, овладеть способом его применения по образцу. Этот уровень отличается неустойчивостью волевых усилий школьника, отсутствием у учащихся интереса к углублению знаний, отсутствие вопросов типа: «Почему?»

Методика проводилась фронтально - с группой учащихся. После раздачи бланков школьникам предлагалось прочесть инструкцию, обратить внимание на пример, затем экспериментатор должен ответить на все задаваемые школьниками вопросы. После этого учащиеся работают самостоятельно, и экспериментатор ни на какие вопросы не отвечает. Заполнение шкалы вместе с чтением инструкции – 10 - 15 мин. Опросник состоит из 25 вопросов (Приложение 1.3).

Результаты, полученные в ходе проведения диагностического исследования среди учащихся 6-8 классов:

|  |  |  |  |
| --- | --- | --- | --- |
|  | 2013-2014 | 2014-2015 | 2015-2016 |
| Высокий | 2 | 7% | 3 | 11% | 5 | 18% |
| Средний | 16 | 36% | 17 | 61% | 16 | 36% |
| Низкий | 10 | 57% | 8 | 28% | 7 | 46% |

Рис.1 Динамика изменения уровня познавательной активности среди учащихся в 2013-2016 учебном году

В рис.1 представлены результаты учащихся по уровням познавательной активности, которые были распределены в соответствии со шкалой.

Таким образом, можно отметить, что при использовании различных форм уроков, разнообразных методов и приемов на уроках белорусского языка, у учащихся отмечен рост познавательной активности. Так, в период с 2013-2014 по 2015-2016 учебный год отмечен рост учащихся с высоким уровнем познавательной активности (+11%) и снижение количества учащихся с низким уровнем познавательной активности (-11%).

Дадатак 2.1

Варыянты свабоднага размеркавання вучняў на групы

Прыём “Карусель”

Тэма ўрока“Віды падпарадкавальнай сувязі ў словазлучэнні ”(8 клас).

Этап урока-актуалізацыя атрыманых ведаў.

Задача этапу: актуалізаваць веды вучняў па тэме, забяспечыць разуменне і ўсведамленне мэты сваёй дзейнасці на ўроку.

• настаўнік называе колькасны склад (напрыклад, 4 чалавекі) і ўяўляе навучэнцам магчымасць стварыць групы самім за 2-3 хвіліны;

• вучні на пачатку урока бяруць карткі (розныя па колеры або па форме - квадраты, кругі, трохвугольнікі, зоркі) і ўтвараюць адпаведныя групы;

• настаўнік кладзе на сталы канверты, у якіх ляжаць карткі пад нумарамі 1, 2, 3, 4…6 або  розныя па колеры, форме, вучні разбіраюць карткі і ўтвараюць групы паводле нумара (колеру, форме);

• на сталах загадзя раскладваюцца карткі з прозвішчамі і імёнамі вучняў, якія павінны ўтварыць вучэбную мікрагрупу;

• вучні ўжо ведаюць, што на стале з літарай «А» знаходзяцца заданні больш складаныя, «Б»- крыху лягчэйшыя і г.д., і самі робяць выбар, у якой групе яны хацелі б працаваць

Дадатак 2.2

Выкарыстанне гульняў на ўроках беларускай мовы

Прыём “Прывітанне”

Тэма ўрока“Дзеепрыметнікавы зварот, знакі прыпынку ”(7 клас).

Этап урока-арганізацыйна-матывацыйны.

Задача этапу:стварыць добразычлівую атмасферу арганізаваць увагу вучняў і хутка ўключыць іх у вучэбную дзейнасць.

Настаўнік жэстам вітае ўсіх вучняў так, каб кожны індывідуальна адчуў гэтае прывітанне. Напрыклад:

 прывітанне тым, хто сёння з радасцю ішоў у школу,

хто хоча атрымаць добрую адзнаку,

хто вывучыў усе урокі,

хто ведае, што называецца дзеепрыметнікам,

хто хоча ведаць больш,

хто зараз хоча пайсці да дошкі і г.д.

Прыём “Знайдзі памылку”

Тэма ўрока“Дзеепрыслоўны зварот,знакі прыпынку”(7 клас).

Этап урока-актуалізацыя атрыманых ведаў.

Задача этапу:актуалізаваць веды вучняў па тэме, забяспечыць разуменне і ўсведамленне мэты сваёй дзейнасці на ўроку.

Настаўнік: Знайдзіце ў сказах дапушчаныя памылкі і выпраўце іх. Абмяняйцеся сшыткамі і праверце работу суседа.

1 група.Дзьмухаўцы кружачыся ў паветры ляцяць з-пад ног.

2 група.Лісце ападала на зямлю ўсцілаючы ўсе сцежкі.

Настаўнік: Колькі памылак знайшлі? Якія? Калі вы выправілі тры памылкі – пастаўце на палях 3 балы; калі дзве памылкі – 2 балы,калі адну – 1 бал.

Прыём “Моўныя залацінкі” Дадатак 2.3

Трэба любіць, ведаць і шанаваць мову свайго народа і ўмець дасканала валодаць ёю. (Я. Колас)

Хто забыў сваіх продкаў - сябе губляе, хто забыў сваю мову - усё згубіў.

 (У. Караткевіч)

Для таго, каб праца давала плённыя вынікі, трэба прывучаць да сталых і сур'ёзных адносін да яе з малых гадоў.(Я. Колас)

Дадатак 2.4

Прыклады зварота да прытчы на этапе арганізацыі дзейнасці

Прытча пра дзве сахі

У аднаго селяніна былі дзве сахі. Абедзве яны былі аднолькавыя. Але адну саху селянін браў з сабою ў поле, а другая заставалася стаяць у куточку. Саха, якая выкарыстоўвалася ў працы, была прыгожай, бліскучай. Другая ж пачынала іржавець. Аднаго разу сяброўкі сустрэліся. – Скажы, чаму ты такая прыгожая? – спытала першая. А я ўвесь час прастаяла ў куточку, і паглядзі, што са мной сталася. – Гэта безрабоцце цябе згубіла, – адказала ёй сяброўка.

Вучні, аналізуючы прытчу, прыходзяць да высновы, што праца робіць чалавека прыгажэйшым. Дзякуючы працы, чалавек узбагачаецца і духоўна і матэрыяльна.

Прыём “Рамонак” Дадатак 2.5

Тэма: Парадкавыя лічэбнікі, іх скланенне, ужыванне і правапіс (6 клас)

Этап - актуалізацыі набытых раней ведаў.

Задача- актуалізаваць веды вучняў па тэме, забяспечыць разуменне і ўсведамленне мэты сваёй дзейнасці на ўроку

Настаўнік трымае ў руках кветку – рамонак з 12 пялёсткамі, на якіх пытанні і заданні. Вучні адрываюць пялёсткі, адказваюць на пытанні. Такім чынам аднаўляецца неабходны матэрыял для новай тэмы.

-  Што такое лічэбнік?

-  Якія вы ведаеце разрады лічэбнікаў па значэнні?

-  Якія бываюць лічэбнікі па структуры?

- Што абазначае лічэбнік у сказе? (Сем на два – чатырнаццаць. Заняткі пачынаюцца ў дзевяць гадзін. Сёння ў пятай школе сустрэча з пісьменнікамі.)

-  Знайсці лічэбнікі ў радку ( тры ,трайны, трэці, тройка, трое, тройчы, па-трэцяе, трыста;  пяць, пяцёрка, пяты, па-пятае, пятак, пяцярня,упяцёх; два, падвоіць, двойня, удвух, двайны, другі, двойка,абодва).

-  Якая сінтаксічная функцыя ў сказе лічэбніка? ( Тры і тры – шэсць. Восем дзеліцца на чатыры. Адной рукой дае, другой рукой адбірае.)

Прыём “Прадоўжы сказ” Дадатак 2.6

Тэма: Трыванні дзеяслова. Утварэнне і ўжыванне дзеясловаў закончанага і незакончанага трывання (7 класе).

Этап-узнаўленне і падагульненне тэарэтычнага матэрыялу.

Давайце высветлім веды, засвоеныя вамі па тэме “Дзеяслоў”

1. Дапоўніце, калі ласка, сказы.

Дзеяслоў – гэта…

Дзеяслоў абазначае…

Граматычныя катэгорыі дзеяслова:…

Інфінітыў адказвае на пытанні…

Да зваротных адносяцца дзеясловы, якія …

Дадатак 2.7

Прыём “Лічбавы дыктант”

Тэма: “Дапасаваныя [і недапасававаныя азначэнні](http://urok.shkola.of.by/adasobleniya-aznachenni-znaki-pripinku.html), спосабы іх выражэння ”

Прачытайце наступныя сцвярджэнні. Калі вы згодны са сцвярджэннем, пастаўце 1, калі нязгодныя—0: А

1. Дапаўненне, азначэнне, акалічнасць – гэта даданыя члены сказа.

2. Дапаўненне адказвае на пытанні ўсіх склонаў назоўніка.

3. Азначэнне – гэта даданы член сказа, які абазначае прымету прадмета, месца, час і прыналежнасць.

4. Азначэнне адказвае на пытанні які? якая? якое? якія? чый? чыя? чыё?..

Праграма 1001…Дадатак 2.9

Метад “Ведаю. Хачу даведацца. Даведаўся.”

Для фарміравання лепшага разумення і актуалізацыі базавых ведаў вучням прапануецца запоўніць першыя два слупкі ў табліцы. Працаваць можна індывідуальна ці ў падгрупе. Пасля вывучэння тэмы запаўняецца трэці слупок. Тэма “Просты сказ”(8 клас)

|  |  |  |
| --- | --- | --- |
| Ведаю | Хачу даведацца  | Даведаўся |
| 1…адзінка мовы.2….для зносін з людзьмі… 3….складаецца са слоў | 1. Якія бываюць?2.Якую будову маюць?3.Чым адрозніваюцца аднасастаўныя сказы ад двухсастаўных? |  |